Lo secesionismo lingüistico valencián, u blaverismo, amaneixió a fins de la decada de 1970 en l'inte de la transición democratica (dimpués de la fin de lo franquismo). Recibe refirme de sectors culturals y politicos conservadors de la sociedat valenciana. Lo blaverismo tien cierto impacto en la opinión publica, en una población que denomina a la suya luenga valencià tradicionalment. Los parlants son dividius en la qüestión de la unidat de la luenga, los uns admiten que valencià ye una denominación posible pa l'idioma catalán, y los atros consideran lo valencián como una luenga diferent de lo catalán. Lo impacto de lo blaverismo ye nulo dentro de la comunidat scientifica de los lingüistas. Los "blavers" escriven lo valencián con una norma diferent ("normes del Puig").